**Výzva na predkladanie osvedčených postupov v oblasti politík zameraných na deti**

**Deti sú naša budúcnosť.**

Pri príležitosti Svetového dňa detí 20. novembra 2020 naša skupina v spolupráci s Nadáciou pre európske pokrokové štúdie (FEPS) rozbehla [**výzvu na vytvorenie detskej únie**](https://towards-a-child-union.formstack.com/forms/call4childunion) s hlavným zámerom bojovať proti chudobe detí a presadzovať rovnaké príležitosti pre všetky deti v EÚ, a to prostredníctvom:

* rýchleho zavedenia európskej záruky pre deti,
* vytvorenia investičného ekosystému pre európske deti počnúc správnym plánovaním financovania z prostriedkov nástroja Next Generation EU,
* zaručenia rovnakého prístupu ku kvalitnému a inkluzívnemu vzdelávaniu a starostlivosti v ranom detstve pre všetkých.

Výzvu podpísali miestne a regionálne samosprávy, poslanci Európskeho parlamentu, poslanci národných parlamentov, zástupcovia akademickej obce, odborníci z praxe aj občania.

Všetci si uvedomujeme, že situácia detí v Európskej únii sa v dôsledku pandémie COVID-19 obzvlášť zhoršila a kľúčovou politickou požiadavkou našej politickej rodiny je, aby sa v tejto veci začalo urýchlene konať.

V nedávno prijatom akčnom pláne na uplatňovanie Európskeho piliera sociálnych práv sa stanovuje, že medzi 15 miliónmi ľudí, ktorí by sa do roku 2030 mali dostať z chudoby alebo sociálneho vylúčenia, by malo byť najmenej 5 miliónov detí. Od členských štátov, ktoré najviac zasiahla detská chudoba, sa preto požaduje, aby aspoň 25 % svojich prostriedkov z ESF+ investovali do boja proti chudobe a sociálnemu vylúčeniu, pričom 5 % by malo ísť na opatrenia na boj proti chudobe detí. Treba však ešte počkať, či tento návrh schváli Rada.

Preto by sme vďaka Vašej angažovanosti a podpore chceli v roku 2021 uskutočniť politickú a komunikačnú kampaň v záujme vytvorenia detskej únie. Našimi najlepšími vyslancami ste Vy, keďže pri uplatňovaní politík v prospech detí v praxi stojíte v prvej línií. Preto by sme Vás chceli vyzvať, aby ste sa podelili o svoje osvedčené postupy v oblasti politík zameraných na deti.

Hľadáme osvedčené postupy zamerané na tieto ciele: zaručiť a rozšíriť prístup k verejným službám starostlivosti o deti; zaviesť osobitné opatrenia na začlenenie znevýhodnených detí; zaručiť deťom ich práva a právne nároky; zabezpečiť deťom základný príjem alebo systémy presunu príjmov v prospech detí; propagovať výsledky inkluzívneho vzdelávania, učebné osnovy a vzdelávacie prostredia, ktoré zabezpečia všetkým deťom zručnosti 21. storočia; podporovať pedagogické projekty pre učiteľov a iných pracovníkov ako spolutvorcov zmien; podporovať demokratické zapojenie rodičov a komunít a ich účasť na vzdelávaní.

**Váš príspevok môže mať podobu:**

**i) textu (v rozsahu približne 800 slov) o uplatňovaní politík v oblasti starostlivosti o deti vo Vašom meste/regióne, ktorý bude obsahovať aj Vaše politické názory na to, prečo sú tieto politiky dôležité** (k textu môžete pripojiť aj ilustračné fotografie alebo videofilmy),

a/alebo

**ii) odpovede na dotazník, ktorý je k dispozícii tu.**

Boli by sme radi, keby ste nám svoj príspevok zaslali do konca apríla 2021.

**Svoje prípadné otázky nám môžete poslať e-mailom na adresu:** **PES-Group@cor.europa.eu**.

**DOTAZNÍK**

1. Meno:
2. Mesto/región/miestna samospráva, ktorú zastupujete:
3. Štát:
4. Úloha alebo politická funkcia:
5. Počet obyvateľov príslušného mesta/regiónu/miestnej samosprávy:
6. Uveďte podiel znevýhodnených domácností na Vašom území (v %) a koľko je v nich detí (v %):

*(faktory znevýhodnenia: napr. nižší príjem/nezamestnanosť, podľa vnútroštátnych ukazovateľov)*

1. Uveďte mieru rozmanitosti (v %) na Vašom území:

*(domácnosti s prisťahovaleckým pôvodom)*

**Všeobecné opatrenia na zamedzenie chudobe rodičov/opatrovníkov ako prostriedok boja proti chudobe detí**

1. Uveďte všeobecné opatrenia zavedené na Vašom území na pomoc znevýhodneným domácnostiam (napr. podpora príjmu, bývanie, prístup k zdravotnej starostlivosti atď.)
2. Uveďte, či sa na znevýhodnené domácnosti s deťmi uplatňujú osobitné opatrenia

**Vzdelávanie a starostlivosť v ranom detstve**

1. Koľko (v %) detí mladších ako 3 roky je zapojených do systému vzdelávania a starostlivosti v ranom detstve (jasle, škôlky atď.):
2. Koľko z nich (v %) využíva
3. verejné služby *(spravované priamo miestnymi samosprávami alebo riadené prostredníctvom neziskových organizácii financovaných z verejných zdrojov)*
4. súkromné služby *(poplatky si určujú samotné zariadenia na účely zisku, žiadny príspevok z verejných zdrojov)*
5. zmiešaný systém *(súkromné inštitúcie, ktoré verejná sféra podporuje buď priamo alebo nepriamo prostredníctvom poukazov poskytovaným rodinám)*
6. Ako zabezpečujete rovnaký prístup k vzdelávaniu a starostlivosti pre deti mladšie ako 3 roky *(môžete vybrať viac možností)*?
	1. Progresívne poplatky *(rodičia platia podľa výšky svojich príjmov)*
	2. Budovanie zariadení/poskytovanie služieb v znevýhodnených oblastiach *(kde žijú znevýhodnené domácnosti)*
	3. Bezplatné služby *(pre znevýhodnené domácnosti alebo všetky rodiny počas jedného alebo viacerých rokov)*
	4. Prioritný prístup pre deti zo znevýhodneného prostredia (*kritériá zápisu zvýhodňujúce napr. matky-samoživiteľky, nezamestnaných rodičov alebo rodičov, ktorí si hľadajú zamestnanie*)
	5. Zvyšovanie informovanosti znevýhodnených rodičov o význame vzdelávania a starostlivosti v ranom detstve
	6. Iné *(uveďte)*
7. S akými najväčšími problémami sa stretávate v úsilí zabezpečiť rovnaký prístup k vzdelávaniu a starostlivosti pre deti mladšie ako 3 roky *(môžete vybrať viac možností)*?
	1. Nedostatok primeraného financovania *(z vlastných zdrojov a obmedzovanie presunov prostriedkov z centrálnej úrovne verejnej správy, čo bráni budovaniu štruktúr a/alebo obmedzuje finančné príspevky rodín)*
	2. Kritériá prístupu odrádzajúce znevýhodnené rodiny *(napr. miesta vyhradené len pre deti zamestnaných rodičov, jazykové bariéry pre rodičov s migrantským pôvodom, blízkosť atď.)*
	3. Nedostatočná informovanosť znevýhodnených rodín o význame vzdelávania a starostlivosti v ranom detstve
	4. Iné *(uveďte)*

**Dôsledky pandémie COVID-19**

1. Ako kríza spojená s pandémiou COVID-19 ovplyvnila Vašu schopnosť zabezpečiť vzdelávanie a starostlivosť pre deti do 3 rokov *(vyberte príslušné možnosti)*?
2. Zníženie finančných prostriedkov/zrušenie financovania z centrálnej úrovne verejnej správy a vlastných zdrojov (miestne dane)/Obmedzenie služieb a počtu miest
3. Zníženie dopytu v dôsledku finančných ťažkostí domácností a celkového nárastu nezamestnanosti
4. Iné *(uveďte)*
5. Aké riešenia v záujme zachovania/rozšírenia služieb v oblasti vzdelávania a starostlivosti pre deti mladšie ako 3 roky plánujete v rámci obnovy?

*(uveďte)*

**Inovačné postupy**

1. Vytvorili ste nejaké osobitné inovačné postupy:
2. s cieľom zabezpečiť, aby deti z rodín rozmanitého pôvodu/nízkym sociálno-hospodárskym postavením mohli plne využívať vzdelávanie a starostlivosť v ranom detstve: zapojenie rodičov do modelov vzdelávania detí; zapojenie komunity (MVO); odborná príprava a práva pracovníkov v oblasti vzdelávania a starostlivosti v ranom detstve; inkluzívne pedagogické programy/postupy zohľadňujúce rozmanitosť, spoluprácu a solidaritu; prepojenie vzdelávania a starostlivosti v ranom detstve s inými službami sociálnej starostlivosti/ochrany pre rodiny, ako je podpora príjmu, aktívne programy na trhu práce, bývanie atď.
3. v oblasti udržateľnosti: výstavba ekologických budov; používanie recyklovaných materiálov pri výučbe; ekologické potraviny a potraviny od miestnych výrobcov; environmentálne vzdelávanie atď.
4. v oblasti digitalizácie: využívanie nových technológií na výučbu detí a ich rozvoj, ako aj pri práci učiteľa; odborná príprava pre pracovníkov a zamestnancov; využívanie digitálnych nástrojov na komunikáciu s rodičmi; digitalizácia infraštruktúry atď.

*(uveďte, v ktorých oblastiach sa vypracovali postupy)*

**Úloha Európskej únie**

1. Poskytla Vám Európska únia pomoc alebo podporu vo Vašom úsilí zabezpečiť rovnaký prístup k vzdelávaniu a starostlivosti pre deti mladšie ako 3 roky a/alebo vytvorila a zaviedla inovačné postupy v oblasti integrácie, udržateľnosti a digitalizácie?

*(uveďte)*

1. Ako by Európska únia mohla v budúcnosti prispieť k Vášmu úsiliu zabezpečiť rovnaký prístup k vzdelávaniu a starostlivosti pre deti mladšie ako 3 roky a k inováciám v oblasti integrácie, udržateľnosti a digitalizácie *(môžete vybrať viac možností)*?
2. Vyčleniť európske finančné prostriedky na pomoc miestnym samosprávam pri zabezpečovaní rovnakého prístupu ku kvalitnému, inkluzívnemu a udržateľnému vzdelávaniu a starostlivosti v ranom detstve
3. Poskytovať usmernenia/technickú pomoc v súvislosti s navrhovaním postupov
4. Požadovať od centrálnych vlád, aby spolu s miestnymi samosprávami plánovali opatrenia, ktoré sa majú financovať/reformy, ktoré sa majú vykonať s využitím európskych finančných nástrojov (nástroja Next Generation EU, záruky pre deti atď.) na rozšírenie spravodlivých, inkluzívnych a udržateľných služieb v oblasti vzdelávania a starostlivosti v ranom detstve
5. Preskúmať európsky semester s cieľom zabezpečiť, aby sa zohľadnili osobitné výzvy, ktorým čelia miestne a regionálne samosprávy *(napr. prepracovať ukazovatele s cieľom zahrnúť väčšmi rozčlenené údaje na miestnej úrovni, priame konzultácie s miestnymi samosprávami)*
6. Organizovať možnosti výmeny s inými mestami/regiónmi/krajinami/predstaviteľmi akademickej obce
7. Iné *(uveďte)*